薦福魯山長老請贊
作者：釋月磵
朝代：宋

paragraphs: 大江以東非生緣，大江以西非受經。
行脚見宋朝三十七員惡知識，末後撞入天童布絲網裏。
折倒平生，視佛祖若大寇讎，視衲僧若大冤憎。
五處住山，百無一能。
無補宗教，不上傳燈。
効尤佛照授秀岩之法席，魯山其克荷負，而道德深愧乎五宿觀堂之老僧。
誰費丹青，點涴太清。
只好釣雪磯頭，終朝笑看遠山青。